{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izmjenama i dopunama Pravilnika o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2017./2018. do 2022./2023."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"VEDRAN LAKOVIĆ","PRAVILNIK ","Poštovani,\n\npohvalno je da se skrbi o dobroj prehrani djece. Važno je da je ta prehrava raznovrsna i zdrava. Podržavam ovaj prijedlog pravilnika.\n\nVedran Laković","Primljeno na znanje","Zahvaljujemo na dostavljenom komentaru te je isti primljen na znanje."]
[2,"RANKICA BENC","PRAVILNIK ","Poštovani, \nveoma je pohvalno da država skrbi o kvalitetnoj i redovnoj prehrani širokog kruga djece i  to mora činiti uvažavajući najbolje prakse  ostvarivanja dobrobiti djece, pogotovo kada  imamo u vidu  činjenicu da mnogi roditelji iz raznih razloga to nisu u stanju realizirati.\nPredlažem da se u pravilniku propiše da jednaki položaj kao mlijeko i mliječni proizvodi imaju i proizvodi biljnog podrijetla sa sličnim nutritivnim učincima te da roditelji mogu izabrati da li će njihovo dijete dobivati u školskoj prehrani takve proizvode.\nNadalje predlažem da se iz kruga dobavljača voća i povrća favorizira one koji rabe ekološke metode uzgoja odnosno koriste manje umjetnih gnojiva, pesticida, herbicida, antibiotika i sličnih metoda.\nPredležem i norme kojima bi se iz kruga dobavljača mlijeka i mliječnih proizvoda isključilo proizvođače koji nemaju stoku u slobodnom uzgoju i koji prelaze određeni (posebno nisko postalvjeni) prag uporabe dodataka prehrani (npr. antibiotika, hormona i slično).\nNomotehnčki je naravno potrebno da ove prijedloge formuliraju stručnjaci agronomske i nutricionističke struke.\nS poštovanjem vas pozdravljam.","Djelomično prihvaćen","Program Školske sheme voća i povrća te mlijeka i mliječnih proizvoda dio je javnozdravstvene politike Europske unije u kojemu sudjeluju sve države članice pa tako i Republika Hrvatska. Zakonodavni okvir kojim je omogućena provedba programa, propisan je Uredbom (EU) br. 1308/2013 kojom se uređuje zajednička organizacija tržišta. U skladu s Uredbom (EU) br. 1308/2013 i nizom provedbenih uredbi EU-a, posebno člankom 1. Uredbe (EU) br. 2016/791 (kojim je izmijenjena Uredba (EU) br. 1308/2013), navedeni su proizvodi prihvatljivi u okviru Školske sheme. Uvažavajući i poštujući različitosti prava pojedinaca i skupina te njihovo pravo na izbor, pravila programa (Školske sheme) u smislu prihvatljivosti proizvoda, osim mlijeka bez laktoze, ne predviđaju mogućnost uvođenja druge vrste proizvoda budući da nisu prihvatljivi za financiranje sredstvima iz Europskog fonda za jamstva u poljoprivredi iz kojega se Shema financira. Općenito, postojeći pravni okvir za provedbu Školske sheme usklađuje se s dopunama europskog zakonodavstva te smjernicama Europske komisije za njezinu provedbu i to u dijelu jasnije definicije mjera koje se provode, preporučenih količina proizvoda po učeniku, Liste prihvatljivih proizvoda, kriterija odabira dobavljača, najviše prihvatljive cijene proizvoda, praćenja i ocjenjivanja te proračuna za provedbu, sa ciljem dodatne prilagodbe stvarnim mogućnostima provedbe, jasnijeg definiranja uloga i povećanju uspješnosti sudjelovanja dionika u provedbi, promoviranja i približavanja sadržaja i smisla Školske sheme korisnicima (djeci, roditeljima, široj javnosti) što bi, u konačnici trebalo utjecati na povećanje korištenja dodijeljenih financijskih sredstava za provedbu. Cilj programa Školske sheme promicanje je uravnotežene prehrane i zdravih prehrambenih navika djece u odgojno-obrazovnim ustanovama, dok program ima širi društveni, ponajprije socijalni i zdravstveni, a zatim i ekonomski aspekt. Proizvodi distribuirani u okviru provedbe Školske sheme u Republici Hrvatskoj, ne sadrže dodane šećere, dodanu sol, dodane masti, dodana sladila niti dodatne umjetne pojačivače arome u skladu s člankom 23. Uredbe (EU) br. 1308/2013. Jedan od kriterija za odobravanje i vrednovanje dobavljača za sudjelovanje u Školskoj shemi je i da li je proizvođač upisan Upisnik ekoloških subjekata za proizvod koji je naveden na Listi prihvatljivih proizvoda u okviru Školske sheme za koji posjeduje certifikat za glavnu djelatnost: proizvodnja (za svježe voće i povrće/mlijeko) i/ili prerada (za sokove (mliječne proizvode)), sukladno Uredbi (EU) 2018/848."]